stanford-oval/wikipedia huggingface dataset:
Diamonds: The Best of Dio

| Diamonds: The Best of Dio Dio |
| --- | --- | --- |

Kokoelmalevyn tiedot
 Äänitetty : 1983-1990
 Julkaistu: 30. maaliskuuta 1992
 Tuottaja(t): Ronnie James Dio, Tony Platt
 Tyylilaji: heavy metal
 Kesto: 64.54
 Levy-yhtiö: Vertigo Records
Dion muut julkaisut
| Lock Up the Wolves 1990 | Diamonds: The Best of Dio 1992 | Strange Highways 1993 |
Diamonds: The Best of Dio on heavy metal -yhtye Dion vuonna 1992 julkaisema kokoelma-albumi.
Kappaleet

Holy Diver (albumilta Holy Diver) - 5:54
Rainbow in the Dark (albumilta Holy Diver) - 4:16
Dont Talk to Strangers (albumilta Holy Diver) - 4:53
We Rock (albumilta The Last in Line) - 4:35
The Last in Line (albumilta The Last in Line) - 5:47
Evil Eyes (albumilta The Last in Line, ei mukana LP-versiossa) - 3:38
Rock'n'roll Children (albumilta Sacred Heart) - 4:32
Sacred Heart (albumilta Sacred Heart) - 6:28
Hungry for Heaven (albumilta Sacred Heart) - 4:11
Hide in the Rainbow - 4:06
Dream Evil (albumilta Dream Evil) - 4:29
Wild One (albumilta Lock Up The Wolves) - 4:03
Lock Up the Wolves (albumilta Lock Up The Wolves) - 8:34
Diamond Sakha Airlines

| Diamond Sakha Airlines |
| --- | --- |
 IATA: D8  –  ICAO: DSL 
Perustettu:  1993
Lakkautettu:  1998
Laivaston koko:  2
Solmukohdat:  Nerjungrin lentoasema
Diamond Sakha Airlines (IATA: D8, ICAO: DSL) oli venäläinen lentoyhtiö, joka perustettiin vuonna 1993. Vuosina 1995–1998 se operoi kahta Airbus A310 -konetta yhteistyössä Aeroflotin kanssa. Se lopetti toimintansa vuonna 1998, ja A310:t siirrettiin Sakha Airlinesille.
Laivasto

Diamond Sakha Airlinesin laivastoon kuuluivat vuosina 1995–1998 seuraavat lentokoneet:
2 Airbus A310-300
Diamond Sakha Airlinesin Airbus A310-300 Heathrow’n lentoasemalla vuonna 1996.
Domino

Wikisanakirjassa on tähän liittyvä sananselitys: .
Domino tarkoittaa seuraavia asioita ja henkilöitä:
domino, ohuilla palikoilla tai paksuilla korteilla pelattava seurapeli
Domino, Fazerin valmistama keksi
Fats Domino (1928–2017), yhdysvaltalainen muusikko
Domino Harvey, valokuvamalli ja palkkionmetsästäjä
Domino, Domino Harveyn elämästä kertova elokuva vuodelta 2005
Domino, Haikara-yhtyeen albumi
Domino, Marvel Comics -kustantamon sarjakuvahahmo
Domino, turkulainen elokuvateatteri
Domino Recording Company, brittiläinen levy-yhtiö.
Dimension Zero

| Dimension Zero |
| --- | --- |

Tiedot
Toiminnassa:  1995–1998, 2000–2008, 2013–
Tyylilaji:  melodinen death metal
Kotipaikka:   Göteborg, Ruotsi
Laulukieli:  englanti
Jäsenet:  Jesper Strömblad Hans Nilsson Andreas Solveström
Entiset jäsenet:  Glenn Ljungström Fredrik Johansson Joakim Göthberg Daniel Antonsson
Levy-yhtiö:  Regain Records
Aiheesta muualla
[dimensionzero.se Kotisivut]
Infobox OKNimi-testi OK: 
Dimension Zero on ruotsalainen thrash/melodinen death metal -yhtye, joka perustettiin Göteborgissa vuonna 1995. Yhtyeen jäsenet ovat In Flamesin kitaristi Jesper Strömblad ja toinen kitaristi Glenn Ljungström. Ennen rumpalina toiminut Jocke Gothberg liittyi myöhemmin laulajana yhtyeeseen ja rumpujen taakse asettui Hans Nilsson.
Glenn Ljungström erosi yhtyeestä vuonna 2003, mutta liittyi takaisin vuonna 2005.
Diskografia

Penetrations from the Lost World (1997) (EP)
Silent Night Fever (2002)
This Is Hell (2003)
He Who Shall Not Bleed (2007)
Kokoonpano

Jesper Strömblad − kitara, bassokitara (1995-1998, 2000-2008, 2014-)
Andreas "Andy" Solveström - laulu (2016–)
Hans Nilsson − rummut (1995-1998, 2000-2008, 2014-)
Glenn Ljungström − kitara (1995-1998, 2000-2003, 2005)
Fredrik Johansson − kitara(1996-1998)
Niclas Andersson − sessiobasisti (2007)
Jocke Göthberg − laulu (1995-1998, 2000-2008, 2014–2016)
Daniel Antonsson - kitara (2002-2008, 2014-2016)
Miracinonyx

| Miracinonyx |
| --- | --- |
 Taiteilijan näkemys lajista Miracinonyx trumani
 pleistoseeni n. 2,5–0,02 Ma 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Kissaeläimet Felidae
Suku::  †Miracinonyx  Adams, 1979
Synonyymit
 Acinonyx (Miracinonyx)  Puma (Miracinonyx) 
Lajit
 †M. inexpectatus (Cope, 1895)  †M. trumani (Orr, 1969) 
Katso myös
   Miracinonyx Commonsissa 
Infobox OKNimi-testi OK: 
Miracinonyx (nimen merkitys: ”hämmästyttävä gepardi”) on sukupuuttoon kuollut kissaeläinsuku, joka eli Pohjois-Amerikassa pleistoseenilla. Se sisälsi lajit Miracinonyx inexpectatus ja Miracinonyx trumani. Suvun läheisimmät elävät sukulaiset ovat puuma ja jaguarundi, ja toisinaan nämä kaikki luokitellaan samaan Puma-sukuun, jolloin Miracinonyx on Puman alasuku. Miracinonyx-lajit muistuttivat monilta piirteiltään gepardia, mutta nykykäsityksen mukaan tämä on konvergenttisen evoluution tulosta eikä johdu läheisestä sukulaissuhteesta.
Ulkonäkö ja koko

Miracinonyx-lajit muistuttivat ulkomuodoltaan gepardia: niillä oli pitkänomaiset luut, tylppä kallo ja kapeat, korkeakruunuiset hampaat. Miracinonyx inexpectatus oli morfologialtaan gepardin ja puuman välimaastosta, mutta se oli kumpaakin kookkaampi: se painoi arviolta noin 73–95 kilogrammaa. Miracinonyx trumani oli ulkomuodoltaan lähempänä gepardia, mutta sillä oli rotevammat raajat, suhteellisesti suurempi kallo ja vahvempi niska. Se oli hieman pienempi kuin Miracinonyx inexpectatus: sen paino oli arviosta riippuen noin 70–88 kilogrammaa. Säkäkorkeutta sillä oli noin 85 senttimetriä.
Fossiilien löytöpaikat

Miracinonyxin fossiilit ovat harvinaisia. Miracinonyx inexpectatuksen fossiileja on löydetty Yhdysvaltojen kaikista osista ja Pohjois-Meksikosta. Miracinonyx trumani puolestaan eli varmuudella vain Yhdysvaltojen länsiosissa. Sen fossiileja on löydetty ainakin Nevadasta, Wyomingista ja New Mexicosta. Wyomingin Natural Trap Cave -luolasta on löydetty täydellisiä Miracinonyx trumanin luurankoja.
Elintavat ja elinympäristö

Miracinonyx-lajien elintapoja ei tunneta hyvin, mutta pitkät jalat ja suuret sieraimet viittaavat siihen, että ne olivat nopeita juoksijoita, jotka jahtasivat kiinni saaliinsa. Miraconyxin ravintoa olivat luultavasti keskikokoiset kasvinsyöjät, ja hanka-antalooppien on ajateltu kuuluneen sen pääasiallisiin saaliseläimiin. Tavallisen hanka-antiloopin (Antilocapra americana) lisäksi mahdollisia saaliita olivat sukupuuttoon kuolleet hanka-antiloopit suvuista Capromeryx, Tetrameryx ja Stockoceros. Vertaamalla Miracinonyxin ja mahdollisten saaliseläinten hampaissa olevia isotooppijälkiä on saatu vihjeitä siitä, mitkä eläimet ovat kuuluneet Miraconyxin ravintoon.
Elintavat ja elinympäristö > Miracinonyx inexpectatus

Miracinonyx inexpectatus oli luultavasti mukautuvainen kissaeläin, joka oli nopeampi kuin puuma ja vahvempi ja parempi kiipeilijä kuin gepardi. Lajin suuri mukautuvaisuus ja kilpailevien kissaeläinten vähyys mahdollistivat erilaisissa habitaateissa elämisen samaan tapaan kuin puuma nykyään. Miracinonyx inexpectatus eli rannikkosavanneilla, aukkoisissa metsissä ja Appalakkien purolaaksoissa.
Lajin fossiileja on löydetty usein yhdessä Smilodonin ja jaguaarin fossiilien kanssa. Mahdollisesti nämä kolme saalistajaa täyttivät samankaltaiset ekologiset lokerot kuin gepardi, leijona ja leopardi nykyään Afrikassa. Miracinonyx luultavasti erikoistui saalistamaan nopeita eläimiä avoimessa maastossa. Miracinonyx inexpectatuksen isotooppianalyysit Kaliforniasta viittaavat lajin saalistaneen Tetrameryx irvingtonensis -hanka-antilooppeja ja Hemiauchenia-kameleita.
Elintavat ja elinympäristö > Miracinonyx trumani

Toisin kuin edeltäjänsä, Miracinonyx trumani eli mahdollisesti pelkästään aroilla. Se oli erittäin sopeutunut juoksemiseen, ja se oli todennäköisesti erikoistuneempi saalistaja kuin Miracinonyx inexpectatus. Sekään ei kuitenkaan ollut yhtä nopea kuin gepardi. Miracinonyx trumanin ranteen luusto poikkesi sekä gepardista että puumasta, ja luustoa tutkimalla on tultu siihen tulokseen, että vaikka Miracinonyx trumani oli gepardin tapaan taitava juoksija, se pystyi vielä puuman tapaan pyydystämään saaliinsa eturaajoillaan ja kiipeilemään puissa.
On ehdotettu, että Miracinonyx trumani kehittyi pleistoseenin lopulla nopeaksi juoksijaksi nimenomaan saalistaakseen hanka-antilooppeja, ja vastaavasti lajin aiheuttama metsästyspaine teki hanka-antiloopeista nopeita. Nykyinen hanka-antilooppi on Amerikan nopein nisäkäs ja kaikkia alueen nykyisiä petoeläimiä huomattavasti nopeampi: se voi juosta noin 90 kilometrin tuntivauhtia. Miracinonyx muinaisena saalistajana selittäisi sen, miksi hanka-antilooppi on nopeampi kuin sen nykypäivänä tarvitsisi olla. Wyomingista kerätyn isotooppidatan perusteella hanka-antilooppi ja määrittämättömät hirvieläimet olivat Miracinonyx trumanin mahdollisia saaliseläimiä.
Elintavat ja elinympäristö > Grand Canyonin löydöt

Grand Canyonista on löydetty Miracinonyx trumani -lajille määritettyjä fossiileja, jotka mahdollisesti haastavat perinteisen käsityksen gepardimaisista elintavoista. Löytöpaikka poikkeaa huomattavasti savannimaisista elinympäristöistä, joissa lajin yleensä on ajateltu eläneen. Ainakin Grand Canyonin Miracinonyx trumani -yksilöt elivät luultavasti enemmän lumileopardin kuin gepardin tapaan. Ne liikkuivat mahdollisesti pitkin jyrkkiä kallioseinämiä jahdatessaan saalista. Kanjonin yleisin saaliseläin oli todennäköisesti sukupuuttoon kuollut Oreamnos harringtoni -lumivuohi. Toinen mahdollinen saaliseläin oli paksusarvilammas.
Grand Canyonin Miracinonyx-jäänteiden lajimääritys ei ole ongelmatonta, sillä paleontologi Ross Barnettin mukaan ne saattavat tosiasiassa olla puuman jäänteitä. Barnettin mukaan jäänteet määritettiin Miracinonyxille kuuluviksi pääasiassa niiden suuren koon takia, mutta määrityksessä ei huomioitu sitä, että pleistoseenilla puumat olivat nykyistä suurempia.
Lajiutuminen, ajoitus ja sukupuutto

Miracinonyx inexpectatus oli sukunsa ensimmäinen laji, ja sen vanhimmat löydetyt fossiilit ovat peräisin pleistoseenin alun Texasista, noin 2,5 miljoonaan vuoden takaa. Sen nuorimmat varmuudella tunnistetut fossiilit puolestaan ovat noin 0,6 miljoonaa vuotta vanhoja. Nuorimmat ja vanhimmat jäänteet eivät nähtävästi poikkea toisistaan, joten laji säilyi luultavasti pitkään morfologialtaan muuttumattomana. Myöhempi laji Miracinonyx trumani eli radiohiiliajoitusten mukaan myöhäispleistoseenilla noin 20 000 vuotta sitten, ja sen uskotaan kehittyneen Miracinonyx inexpectatuksesta.
Joskus 600 000–20 000 vuotta sitten Miracinonyx inexpectatus kuoli sukupuuttoon ja sen korvasi Miracinonyx trumani. Tuolloin suvun evoluutiossa vallinneen kahden miljoonan vuoden ”tauon” oletetaan loppuneen, ja Miracinonyx inexpectatus luultavasti kehittyi melko lyhyessä ajassa lajiksi Miracinonyx trumani. Ilmastonmuutoksen uskotaan käynnistäneen tuon kehityksen.
Miracinonyxin fossiiliaineisto on melko puutteellista aikaväliltä, jolloin kahden lajin välimuotojen oletetaan eläneen. Se sisältää kuitenkin joitakin fossiileja, joita ei ole varmuudella määritetty lajitasolle. Toisaalta Texasista on löydetty kissaeläimen alaleuan osa, joka muistuttaa lähinnä Miracinonyx trumania, mutta on mahdollisesti 1,8–2,1 miljoonaa vuotta vanha. Sekä ajoitus että lajimääritys ovat vasta alustavia, mutta se saattaa viitata aiemmin oletettua varhaisempaan lajien erkaantumisajankohtaan. Jos kyseessä on Miracinonyx trumani, se tarkoittaa sitä, että Pohjois-Amerikassa eli samaan aikaan kaksi Miracinonyx-lajia.
Miracinonyx trumani kuoli sukupuuttoon pleistoseenin lopun joukkotuhossa. Sen nuorimmat luotettavasti ajoitetut jäänteet ovat 19 765 ±80 radiohiilivuotta vanhoja, mutta Grand Canyonista on löydetty mahdollisesti vain 11 000 vuotta vanhoja jäänteitä. Tarkkaa syytä Miraconyx trumanin sukupuuttoon ei tiedetä, mutta ainakin ilmastonmuutos ja saaliseläinten katoaminen saattoivat vaikuttaa siihen. Joukkotuhossa myös puuma kuoli sukupuuttoon Pohjois-Amerikasta, mutta se onnistui vaeltaamaan takaisin Etelä-Amerikasta.
Taksonomia

Pohjois-Amerikan gepardimaiset kissaeläimet on luokiteltu omaan Miracinonyx-sukuunsa vuodesta 1990. Sitä aiemmin niiden nimistö on ollut vaihtelevaa. Edward Drinker Cope kuvasi vuonna 1895 lajin Crocuta inexpectata, jonka nimeksi hän myöhemmin muutti Uncia inexpectata. 1900-luvun alkupuoliskolla nimeksi tuli uusien fossiilöytöjen myötä Felis (Puma) inexpectata. Toinen samankaltainen laji, Felis (Puma) studeri, kuvattiin vuonna 1960, ja se korvasi jossain määrin taksonin Felis inexpectata, koska jotkut pitivät jälkimmäisen alkuperäisiä fossiileja liian fragmentaarisina tai kahdelle eri lajille kuuluvina. Vuonna 1969 kuvattiin kolmas samankaltainen laji Felis trumani.
Vuonna 1979 paleontologi Daniel Adams kuvasi gepardin Acinonyx-suvulle uuden alasuvun Miracinonyx, johon hän sijoitti lajit Acinonyx (Miracinonyx) studeri ja Acinonyx (Miracinonyx) trumani. Tähän mennessä lajeja oli verrattu lähinnä puumaan, mutta 1970-luvulla Natural Trap Cavesta tehdyt Felis trumani -löydöt paljastivat yhtäläisyyksiä gepardin kanssa.
Vuonna 1990 Blaire Van Valkenburgh tutkimusryhmineen julkaisi tutkimuksen, jossa analysoitiin aiempaa parempia fossiileja. Siinä Miracinonyx erotettiin omaksi suvukseen, joka sisältää lajit Miracinonyx inexpectatus ja Miracinonyx trumani. Tutkimus todisti, että Felis inexpectatan fossiilit kuuluvat yhdelle lajille, ja täten lajinimi Miracinonyx inexpectatus korvaa aiemman nimen Acinonyx studeri. Myöhemmät tutkijat ovat jatkaneet Miracinonyxin luokittelua erilliseksi suvuksi tai vaihtoehtoisesti Puma-suvun alasuvuksi Puma (Miracinonyx).
Evoluutio

Miracinonyx kuuluu samaan kehityslinjaan kuin gepardi, puuma ja jaguarundi, ja kaksi viimeksi mainittua ovat nykykäsityksen mukaan sen läheisimmät elävät sukulaiset. 2000-luvulla julkaistujen molekyylianalyysien perusteella puuman ja jaguarundin kehityslinja, jota Miracinonyx edustaa, erkani gepardin kehityslinjasta noin viisi miljoonaa vuotta sitten. Miracinonyxin ja puuman yhteinen kantamuoto saapui luultavasti Aasiasta Pohjois-Amerikkaan Beringian kautta noin kolme miljoonaa vuotta sitten. Yksi kehityshaara jäi Pohjois-Amerikkaan ja muodosti Miracinonyx-suvun, kun taas toinen jatkoi luultavasti Etelä-Amerikkaan, missä se jakautui puumaksi ja jaguarundiksi.
On ollut kiistaa siitä, oliko Miracinonyx läheisempää sukua puumalle vai gepardille. 1970-luvulla Daniel Adams ei uskonut, että yhtäläisyydet voisivat johtua konvergenttisesta evoluutiosta, ja luokitteli siksi Miracinonyx-lajit samaan sukuun gepardin kanssa. Lisäksi hän ehdotti, että gepardit olivat saaneet alkunsa Uudessa maailmassa, eivät Vanhassa maailmassa, kuten aiemmin oli ajateltu. Myöhemmät tutkimukset ovat kuitenkin osoittaneet, että Miracinonyx on kuin onkin läheisempää sukua puumalle kuin gepardille ja että gepardimaiset piirteet johtuvat konvergenttisesta evoluutiosta. Lisäksi nykyinen fossiiliaineisto vahvistaa, että gepardit kehittyivät Vanhassa maailmassa.
Vuonna 2005 julkaistiin tutkimus, jossa analysoitiin noin 20 000 vuotta vanhan Miracinonyx trumani -yksilön DNA:ta. Tutkimus tukee käsitystä siitä, että Miracinonyx oli gepardin sijaan läheisintä sukua puumalle ja jaguarundille. Lisäksi DNA-analyysi viittaa siihen, että Miracinonyx oli läheisempää sukua puumalle kuin jaguarundille, mutta tämä tarvitsee lisätodisteita, koska tulos perustuu vain yhteen geenimerkkiin.
Hypoteettinen kladogrammi gepardien ja puumien kehityslinjan kehityksestä, jossa Miracinonyx ja Herpailurus on luokiteltu Puma-suvun alasuvuiksi:
Miracinonyx saalisti luultavasti hanka-antilooppeja.
Dimension Films

| Dimension Films |
| --- | --- |

Perustettu:  25. marraskuuta 1992
Avainhenkilöt:  Bob Weinstein, Harvey Weinstein
Kotipaikka:  New York, New York, Yhdysvallat
Toimiala:  Elokuva
Omistaja:  Lantern Entertainment (2017-) The Weinstein Company (2005–) The Walt Disney Company (1991–2005)
Kotisivu:  weinsteinco.com
Infobox OKVirheellinen NIMI-arvo: 
Dimension Films on yhdysvaltalainen elokuvayhtiö, joka on nykyään osa The Weinstein Companya. Aiemmin Bob Weinstein tuotti ja julkaisi nimikkeen alla genre-elokuvia Miramax Filmsille. Kun Weinsteinin veljekset jättivät Disneyn omistaman Miramaxin lokakuussa 2005, he veivät Dimension Filmsin mukanaan.
Kaikkien ennen lokakuuta 2005 Dimension Filmsin nimissä ilmestyneiden elokuvien oikeudet säilyivät The Walt Disney Companyn hallussa. Disney säilytti myös oikeutensa käyttää Dimensionin merkkiä hallinnoimiensa elokuvien levittämisessä. Associated Pressin mukaan "Disney jakaa yhä puolet Scary Movie -elokuvien tuotosta, samoin kaikista muista tulevista elokuvista, jotka jatkavat Dimensionin olemassa olevia elokuvasarjoja"
Studion elokuvasarjoja ovat muun muassa Halloween, Maissilapset, Scream, Spy Kids sekä Scary Movie.
Dimension Filmsin elokuvia

1408
The Adventures of Sharkboy and Lavagirl in 3-D
Amityville Horror
Automaton Transfusion
Black Christmas
Buried Alive
The Crow
The Crow: Pelastus
Children of the Corn: Revelation
Cubic (Equilibrium)
Cursed
Darkness – pimeys (Darkness)
Dead or Alive
Feast
Feast 2: Sloppy Seconds
Feast 3: The Happy Finish
Frank Millerin Sin City: A Dame to Kill For
Grimmin veljekset
Grindhouse
Halloween
Halloween: The Curse of Michael Myers
Halloween H20
Halloween: Resurrection
Halloween II
Hellraiser 3: Hell On Earth
Hellraiser – veriviiva
Hellraiser 5: Inferno
Hellraiser 6: Hellseeker
Hellraiser 7: Deader
Hellraiser 8: Hellworld
Hugless
Hämärästä aamunkoittoon (From Dusk till Dawn)
The I Inside  – totuuden rajamailla
Jay ja Silent Bob iskevät takaisin (Jay and Silent Bob Strike Back)
Jeepers Creepers : Le Chant du diable
Kylmä syli
The Legend of Drunken Master
Maissilapset 4 – kuoleman sato
Maissilapset 5
Maissilapset 666 – Ennustus
Maissilasten paluu
A Man of His Word
Mindhunters
The Mist – usva (The Mist)
Mr. 3000
Once Upon a Time in Mexico
Paha pukki (Bad Santa)
Pulse
Scary Movie
Scary Movie 2
Scary Movie 3
Scary Movie 4
School for Scoundrels – Luuseriopisto
Scream
Scream 2
Scream 3
Shade
Sin City
Soul Men
Spy Kids
Spy Kids 2
Spy Kids 3 – Peli on pelattu (Spy Kids 3-D: Game Over)
Starsky & Hutch
Superhero Movie
The Promotion – uraputkessa
Venom
Wes Craven Presents: They
Who's Your Caddy?
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dimension Films
Käännös suomeksi
Mustavalkoleguaani

| Mustavalkoleguaani |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Osalahko::  Leguaanimaiset Iguania
Heimo::  Leguaanit Iguanidae
Suku::  Maaleguaanit Ctenosaura
Laji::  similis
Kaksiosainen nimi
 Ctenosaura similis  (Gray, 1831) 
 Mustavalkoleguaanin levinneisyys
Alalajit
 C. s. similis (Gray, 1831)  C. s. multipunctata Barbour & Shreve, 1934 
Katso myös
   Mustavalkoleguaani Wikispeciesissä   Mustavalkoleguaani Commonsissa 
Infobox OKNimi-testi OKIUCN-testi OK: 
Mustavalkoleguaani eli nokileguaani eli keskiamerikanpiikkihäntäiguaani (Ctenosaura similis) on leguaanien heimoon kuuluva liskolaji. Se on maaleguaanien suvun suurin ja laajimmalle levinnein laji. Sitä tavataan Meksikossa ja Keski-Amerikassa, jossa sitä käytetään ihmisravinnoksi. Mustavalkoleguaani on mitattu maailman nopeimmaksi liskoksi.
Ulkonäkö ja koko

Mustavalkoleguaanin tunnistaa sen lieriömäisestä ja piikikkäästä hännästä. Lajin väritys ja kuviointi vaihtelevat paljon, mutta täysikasvuiset yksilöt ovat ruumiinväriltään tavallisesti vaaleanharmaasta kellanruskeaan ja niiden selässä ja kyljessä on 4-12 mustaa raitaa. Täysikasvuiset koiraat voivat kasvaa jopa 1,5 metriä pitkiksi, mutta naaraat ovat pienempiä ja saavuttavat yleensä metrin pituuden. Se voi painaa viisi kiloa.
Levinneisyys ja elinympäristö

Mustavalkoleguaani elää Etelä-Meksikossa, Nicaraguassa, Guatemalassa, El Salvadorissa, Hondurasissa, Belizessä, Costa Ricassa, Panamassa sekä Providencian ja San Andrésin saarilla Kolumbiassa. Lisäksi sitä on istutettu Venezuelaan ja Floridaan. Mustavalkoleguaani viettää suurimman osan ajastaan maassa, mutta on tarvittaessa hyvä kiipeilijä. Nuoret yksilöt pysyttelevät enemmän puissa, mahdollisesti välttääkseen joutumasta suurempien mustavalkoleguaanien syömäksi. Lajia tavataan kuivista ja kosteista metsäisistä alueista. Lisäksi se elää kallioalueilla, savanneilla ja rannikoiden marskimaiden ja soiden ympärillä. Mustavalkoleguaani suosii kivikkoista elinympäristöä, jossa se voi paistatella auringossa, piiloutua halkeamiin ja kiivetä puihin.
Elintavat

Mustavalkoleguaani on maailman nopein lisko. Washingtonin yliopiston professori Raymond Huey kollegoineen on mitannut sen nopeudeksi 34,9 km/h, mikä on myös suurin matelijan maalla saavuttama nopeus.. Se puree ja käyttää häntäänsä aseena kun se ei voi juosta vaaraa pakoon. Laji viettää tavallisesti koko aamunsa auringon paisteessa lämmittelemiseen viileän yön jälkeen.
Elintavat > Lisääntyminen

Parittelu tapahtuu keväällä ja koiraat osoittavat reviirin johtajuuden heiluttamalla päätään. Naaraat kaivavat pesän ja munivat jopa 30 munaa 8–10 viikkoa parittelun jälkeen. Vihreänruskeat poikaset kuoriutuvat 90 päivän kuluttua ja kaivavat tiensä ulos pesästä.
Elintavat > Ravinto

Mustavalkoleguaani on täysikasvuisena pääasiassa kasvinsyöjä, joka syö lehtiä, kukkia, ​​hedelmiä ja varsia. Joskus ne syövät myös pieniä munia ja eläimiä, kuten niveljalkaisia, kaloja sekä lintuja. Nuoret yksilöt syövät lähes yksinomaan hyönteisiä ja siirtyvät kasviperäiseen ravintoon täysikasvuisena.
Ihmiskäyttö

Mustavalkoleguaania syödään ja myydään kauppatoreilla Meksikossa ja Keski-Amerikassa, jossa sillä uskotaan olevan lääkinnällistä arvoa.
Aiheesta muualla

Animal Diversity Web: Ctenosaura similis (Black Iguana) (englanniksi)
Mustavalkoleguaani Uxmalissa.
Poikanen.
Diokles Magnesialainen

Diokles Magnesialainen (ensimmäinen vuosisata eaa.) oli antiikin kreikkalainen kirjailija. Hän oli kotoisin Lyydian Magnesiasta. Diokles tunnetaan ennen kaikkea teoksistaan Filosofielämäkerrat (Βίοι τῶν φιλοσόφων, Bioi tōn filosofōn) ja Katsaus filosofeihin (Ἐπιδρομή τῶν φιλοσόφων, Epidromē tōn filosofōn), joita Diogenes Laertios käytti filosofielämäkertojensa lähteenä. Teoksista on säilynyt vain katkelmia tätä kautta.
Dihydroartemisiniini

| --- | --- |


Dihydroartemisiniini
Systemaattinen (IUPAC) nimi
(4S,5R,9R,10S,12R,13R)-1,5,9-trimetyyli-11,14,15,16-tetraoksatetrasyklo[10.3.1.04,13.08,13]heksadekan-10-oli
Tunnisteet
CAS-numero: 71939-50-9
ATC-koodi: P01BE05
PubChem CID: 107770
DrugBank: DB11638
Kemialliset tiedot
Kaava: C15H24O5 
Moolimassa: 284,342
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus: 45 %
Proteiinisitoutuminen: 44–93 %
Metabolia: hepaattinen
Puoliintumisaika: noin 1 tunti
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Dihydroartemisiniini eli artenimoli (C15H24O5) on terpenoidijohdannaisiin kuuluva orgaaninen yhdiste. Yhdistettä käytetään lääketieteessä erityisesti muille lääkeaineille resistenttien malariainfektioiden hoidossa. Dihydroartemisiniini kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö

Dihydroartemisiniini on myrkyllistä Plasmodium-suvun alkueläimille. Sen vaikutusmekanismia ei tunneta tarkoin, mutta sen sisältämä peroksidiryhmä voi aikaansaada alkueläinsoluille vahingollisten radikaalien muodostumista. Dihydroartemisiniiniä muodostuu ihmiselimistössä artemisiniinistä, artemeetteristä ja artesunaatista ja se on niiden aktiivinen aineenvaihduntatuote. Dihydroartemisiniiniä käytetään yhdessä piperakiinin kanssa ja se on malarian hoidossa yhtä tehokasta kuin artemeetterin ja lumefantriinin yhdistelmä.
Haittavaikutukset

Dihydroartemisiniinin ja piperakiinin yhdistelmä on yleisesti ottaen hyvin siedetty. Tyypillisiä haittavaikutuksia ovat ruuansulatuselinten oireet kuten huonovointisuus, oksentelu ja ripuli. Muita mahdollisia haittavaikutuksia ovat anoreksia, pääkipu, yskä ja uniongelmat.